ELIAS CLARKE PERSONALEAFDELING
Held og lykke.
BAGERI
Hej, jeg har et møde med...
...Emily Charlton.
- Andrea Sachs? - Ja.
Alle tiders. Personaleafdelingen er vist i det humoristiske hjørne. Kom med mig.
Jeg var Mirandas andenassistent,
men nu skal jeg være førsteassistent.
- Du skal finde din afløser? - Ja.
Miranda fyrede de sidste to efter få uger.
Vi skal bruge en overlever.
Hvem er Miranda?
I guder! Den overhører jeg lige.
Hun er Runways chefredaktør. Og en legende.
Arbejd et år for hende, og du kommer ind hvor som helst.
- Millioner af piger ville myrde for jobbet. - Det lyder som alle tiders mulighed.
Jeg vil gerne i betragtning.
Andrea ...
... Runway er et modeblad. Så det er alfa og omega, at du går op i mode.
Hvad får dig til at tro, at jeg ikke går op i mode?
Åh gud.
Åh nej!
Hvad er der galt?
Hun er på vej. Sig det til alle.
Hun skal først være her klokken ni.
Chaufføren sms'ede. Hendes kosmetolog er blevet indlagt.
Disse folk!
-Hvem er det? - Det skal vi slet ikke tale om.
Godt, alle sammen. Så klemmer vi ballerne sammen.
Er der nogen, der har spist løg?
Undskyld, Miranda.
Flyt dig.
Hvordan kan det være så svært at få en aftale bekræftet?
Undskyld. Jeg bekræftede den i går.
Jeg vil ikke høre om din uduelighed.
Sig til Simone, at jeg ikke kan godkende pigen til Brasilien-serien.
Jeg bad om frisk, sporty og smilende. Hun sendte en snusket, træt og buttet.
Ring og sig, at jeg kommer til Michaels fest.
Chaufføren skal sætte mig af 21.30 og hente mig præcis 21.45.
Ring til Glorious Foods og sig,
at jeg ikke vil have nøddemarengs, men tærter med rabarberkompot.
Ring til min eksmand, og mind ham om forældremødet.
Ring til min mand og bed ham møde mig
der, hvor jeg spiste med Massimo.
Sig til Richard, at jeg har set på billederne
af de kvindelige faldskærmssoldater.
De er vanvittigt frastødende.
Er det så umuligt at finde en smuk,
slank faldskærmssoldat?
Er det for meget forlangt?
Nej, vel?
Jeg vil se Nigels forslag
til andet forsøg på et forsidebillede af Gwyneth.
Gad vide, om hun har tabt sig? Hvem er det?
Ikke nogen.
Personaleafdelingen sendte hende op angående jobbet.
Jeg tog en første samtale for dig,
men hun er helt håbløs.
Jeg er nødt til at gøre det selv.
De sidste to, du gav mig, var uduelige.
Send hende ind.
Det var alt.
Hun vil tale med dig.
Af sted!
Den er hæslig. Du må ikke lade hende se den.
Hvem er du?
Jeg hedder Andy Sachs.
Jeg har lige taget min eksamen fra Northwestern University.
Hvad laver du her?
Jeg tror, jeg kan blive en god assistent.
Jeg tog til New York for at blive journalist og søgte overalt,
og blev til sidst ringet op af Elias-Clarke
og kom til samtale her.
Det var bladet her eller Auto Universe.
- Så du læser ikke Runway? - Nej.
- Og har ikke hørt om mig før i dag? - Nej.
Du er ikke stilbevidst, har ikke sans for mode.
Det kommer an på, hvad ...
Nej. Det var ikke et spørgsmål.
Jeg var redaktør af The Daily Northwestern.
Jeg vandt en landsdækkende konkurrence for min artikelserie
om pedeller ...
Det var alt.
Okay, du har ret. Jeg passer ikke ind.
Jeg er ikke mager og glamourøs, og jeg ved ikke ret meget om mode.
Men jeg er kvik.
- Jeg er lærenem, og jeg er en slider. - Her har du
Gwyneth i Cavalli.
Men med alle de fjer på hovedet
ligner hun jo en lårsvinger fra Las Vegas.
Tak for samtalen.
Hvem er den triste lille mus?
Skal hun forvandles til en ny kvinde?
Andrea!
Har du fået job på et modeblad?
Blev du rekrutteret over telefonen?
Nu er du jo led.
Miranda Priestly er kendt for at være utilregnelig.
Hvorfor ved du, hvem hun er? Jeg gjorde ikke.
Jeg er i virkeligheden en pige.
Det forklarer jo alt.
Miranda Priestly er en stor kanon.
Mange piger ville myrde for det job.
Det er da fint. Jeg er bare ikke en af dem.
Man skal jo begynde et sted.
Nate arbejder i det her hul.
Helt ærligt, papirservietter.
Og Lily arbejder på det der galleri, hvor hun ...
Hvad er det egentlig, du laver?
Jeg har heldigvis fundet mit drømmejob.
Du er investeringsrådgiver.
Åh gud, I har ret. Det er et lortejob.
- Det er kedeligt. - Træk vejret.
Tag en slurk.
- Ja, det vil jeg gøre. - Jeg vil udbringe en skål.
Skål på job, der giver til huslejen.
Du skulle se, hvordan pigerne på Runway går klædt.
Jeg har ingenting at tage på.
Du skal tage telefonen og lave kaffe.
Behøver du en balkjole?
Ja, måske.
Jeg synes altid, at du ser dejlig ud.
Jeg synes, at du smører tykt på.
Skal vi ikke gå hjem?
Jeg kommer i tanke om noget,
vi kan lave helt uden tøj på.
Hallo?
Miranda har besluttet at droppe jakkerne til septembernummeret
og rykker i stedet Sedona-billedserien frem.
Kom ind på kontoret med det samme.
-Tag hendes kaffe med på vejen. -Nu?
Skriv det her ned:
En latte med minimælk uden skum, -
- dobbeltshot og tre filterkaffe med plads til mælk.
Brandvarme.
- Hallo? -Hvor bliver du af?
Jeg er der lige om lidt.
Er der nogen grund til, at min kaffe ikke er her?
Er hun død?
Nej.
Pokkers også. Det var sgu på tide.
Du har vel fattet, at det her er et hårdt job, som du er uegnet til?
Hvis du klokker i det, er det mit hoved, der ryger.
Hæng din frakke ordentligt på plads.
Du og jeg tager telefonen.
Den skal tages, hver eneste gang den ringer.
Hvis den går over til svareren, bliver hun meget vred.
Hvis jeg ikke er her,
så er du lænket til det skrivebord.
Hvad nu, hvis jeg skal ...
Nej. En assistent gik engang,
bare fordi hun skar sig på brevåbneren,
og Miranda gik glip af en samtale fra Lagerfeld, -
- inden han skulle flyve i 17 timer.
Nu arbejder hun for TV Guide.
Forlad aldrig skrivebordet. Okay.
Miranda Priestlys kontor.
Nej, hun er ikke ledig.
Hvem er...?
Jeg skal sige, at du har ringet.
Igen.
Husk, vi har to vidt forskellige job.
Du henter kaffe og løber ærinder.
Jeg har ansvaret for hendes kalender,
aftaler og udgifter.
Og det allervigtigste: Jeg tager med hende til modeugen i Paris.
Jeg får couture på, kommer med til opvisningerne og festerne,
møder alle designerne. Det er himmelsk.
Bliv her.
Jeg går ned til layouterne og giver dem bogen.
Det her er bogen.
Det er udkast til alle siderne i det nye nummer.
Miranda får den leveret til sin lejlighed hver aften ... ikke røre...
og vi får den retur hver morgen med hendes noter i.
Det er egentlig andenassistentens opgave,
men Miranda bryder sig ikke om fremmede i sit hjem.
Så indtil hun er tryg ved, at du ikke er en psykopat,
har jeg den dejlige tjans at vente på bogen.
-Emily, hvad skal jeg ... -Bare klar det.
Hallo, det er mrs. Priestlys kontor.
Ja, jeg mente også Miranda Priestlys kontor.
Hun sidder i møde. Må jeg lægge en besked til hende?
Okay. Er du sød at stave "Gabbana"?
Hallo?
Åbenbart ikke.
Jeg gættede på 38,5.
Det er virkelig pænt af dig,
men jeg har vist ikke brug for dem. Miranda ansatte mig.
- Hun ved, hvordan jeg ser ud. - Gør du selv?
Emily?
Det er dig, hun mener.
- Vi klippede stoffet skråt. - Det har jeg ikke bedt om.
Der er du, Emily. Hvor mange gange skal jeg råbe dit navn?
Det er faktisk Andy.
Jeg hedder Andy. Andrea. Men alle kalder mig Andy.
- Find 10-15 Calvin Klein-nederdele. - Hvilke nederdele ...
Træt en anden med dine spørgsmål.
Sørg for, at vi har Pier 59 i morgen klokken otte.
Og Jocelyn skal vise os de tasker, som Mark bruger til ponyen.
Sig til Simone, at jeg tager Jackie, hvis jeg ikke kan få Maggie.
Har Demarchelier bekræftet aftalen?
- Om Demarchal ... - Demarchelier.
Ring ham op.
Og Emily ...
Ja?
Det var alt.
Har du Demarchelier i røret?
Drop det.
Samtale fra Miranda Priestly. Jeg har Patrick i røret!
Hun kaldte mig derind og spurgte om Pier 59,
noget med Simone, Frankie og en til.
Og hun mangler nederdele. Fra Calvin Klein.
Og så var der noget med en pony.
Sagde hun hvilke nederdele?
Jeg forsøgte at spørge.
Spørg aldrig Miranda om noget.
Jeg tager mig af det hele, og du går til Calvin Klein.
Mig?
Du har måske en anden aftale?
Skal du til en kongres for gyselige nederdele?
Miranda?
Jeg er på vej ind. Jeg ringer, når ...
Nu du er i byen,
skal du hente de 25 tørklæder fra Hermès til Miranda.
Hent Cassidys skolebøger på Dalton.
Miranda er ude at tale med Meisel.
Varm Starbucks til efter mødet.
Vil du lige gentage ... Hallo?
I guder!
Det var du godt nok længe om. Jeg skal tisse.
Har du ikke tisset, siden jeg gik?
Jeg skulle jo passe telefonen. Jeg er ved at sprænges.
Du tager frakken.
Gennemgangen er klokken halv et. Folk går i panik nu.
Telefonerne vil kime uafbrudt.
Gennemgangen?
Redaktørerne præsenterer mulige billedserier, og Miranda vælger.
Hun vælger alt.
Gennemgangen er vigtig. Hvorfor ved du ikke det?
- Er du klar? - Hej.
Når jeg har været på toilettet, går Serena og jeg til frokost.
Det er "den nye mig",
- som jeg har fortalt dig om. - Jeg troede bare, du jokede.
Nej, den er god nok.
Jeg har 20 minutters frokostpause, du har 15.
Du kan gå bagefter.
- Hvad er det dog, hun har på? - Mormors nederdel.
Majssuppe. Interessant valg.
Du ved vel, at appelsinhud er en af hovedingredienserne i majssuppe?
Spiser ingen af pigerne her noget?
Ikke siden 34 blev den nye 36, og 32 blev den nye 34.
Jeg er størrelse 38.
Det er den nye størrelse 46.
- Pokkers. - Pyt med det. Du har sikkert
masser af syntetiske bluser i skabet.
Du synes, mit tøj er hæsligt. Den er feset ind.
Jeg vil ikke blive i branchen.
Hvorfor lave om på mig selv for jobbets skyld?
Sandt nok. Det er jo det, denne milliardindustri går ud på:
Indre skønhed.
Kom.
Miranda har rykket gennemgangen en halv time.
Hun kommer et kvarter for tidligt.
- Og? - Du er allerede forsinket.
- Mr. Ravitz. - Nigel.
- Går nummeret godt? - Vores bedste september nogensinde.
Jeg hørte, Miranda droppede jakkerne og rykkede Sedona-serien frem.
- Hvad står det mig i? - Omkring 300.000.
Det må have været nogle grimme jakker.
Irv Ravitz.
Andy Sachs, Mirandas nye assistent.
Tillykke. Millioner af piger ville myrde for det job.
Hej hej.
Bestyrelsesformanden for Elias-Clarke, Irv Ravitz.
Du ved, hvad de siger. Små mænd, kæmpe ... egoer.
Nej. Og alt det her har jeg set før.
Theyskens nyfortolker den lave talje ...
- Hvor er de andre kjoler? - Vi har nogle lige her.
- Hør nu godt efter. - Den vil være interessant med ...
Nej.
Jeg forstår det ikke.
Hvorfor kan I ikke lave en ordentlig gennemgang?
I har haft timer til at forberede jer.
Jeg forstår det ikke. Hvor er prøverne fra annoncørerne?
- Banana Republic har sendt ... - Vi skal bruge mere.
Nå, den her kan måske ... Hvad siger du?
Du kender mig jo.
Et ballerinaskørt med et strejf af western, og jeg er på.
- Er den for meget ... - Som Lacroix-kjolen fra juli?
Nej, ikke med de rette accessories.
Hvor er bæltet til den kjole?
Hvorfor er ingen klar?
Det er et svært valg. De er jo vidt forskellige.
Er der noget at grine ad?
Nej nej. Der er ikke noget ...
Men for mig ser de to bælter ens ud.
Jeg er først ved at lære det halløj.
Halløj?
Du tror ikke, det har noget med dig at gøre.
Du går hen til dit klædeskab -
- og vælger den der uklædelige blå trøje, -
- fordi du vil signalere, at du tager dig selv for alvorligt -
- til at gå op i tøj.
Men hvad du ikke ved, er, at den trøje ikke bare er blå -
- eller turkis eller koboltblå, men azurblå.
Og du er totalt uvidende om, -
- at Oscar de la Renta lavede en kollektion azurblå kjoler i 2002.
Så var det vist Yves Saint Laurent, der viste militærjakker i azurblå.
Vi skal bruge en jakke.
Otte andre designere var ikke sene til at bruge farven.
Så nåede azurblå ned til stormagasinerne -
- og derfra til den billige tøjkæde, -
- hvor du fiskede den op fra en rodekasse.
Men den farve har indtjent millioner og skaffet utallige arbejdspladser, -
- så det er lidt komisk, at du tror, -
- du står uden for modeindustrien, -
- når din trøje faktisk blev valgt for dig -
- af folk på det her kontor.
Ud fra en hel bunke halløj.
Jeg sagde, jeg ikke kunne se forskel -
- på de to bælter, -
- og hun sendte mig et blik, -
- som om hendes hoved ville eksplodere.
Det er ikke sjovt.
Hun er først tilfreds, når alle er paniske, modbydelige og deprimerede.
Og klikkerne tilbeder hende.
- Hvem? - De kalder sig klikkerne.
Efter den lyd, deres stiletter laver på lobbyens marmorgulv.
De opfører sig, som om de kurerer kræftsygdomme.
De bruger så meget tid og energi -
- på bittesmå detaljer, og hvorfor?
Så de i morgen kan bruge 300.000 -
- på at lave noget om, der sikkert var fint, -
- og få folk til at købe noget, de ikke har brug for.
Jeg er ikke engang sulten.
- Det er derfor, de piger er så magre. - Giv mig den.
Der er for otte dollar Jarlsberg i den.
Ved du hvad?
Jeg skal bare holde det ud i et år.
Så kan jeg gøre det, som jeg kom for.
Miranda skal ikke få krammet på mig.
Rolig nu, dit vilddyr.
- Godmorgen, Miranda. - Få fat i Isaac.
Jeg kan ikke se min morgenmad. Hvor er mine æg?
Hent billederne fra lingeri-fotooptagelsen.
Få bremserne efterset på min bil.
Hvor er det papir, jeg havde i hånden i går morges?
Pigerne skal have nye surfbrætter -
- til ferien.
Tvillingerne mangler også klip-klapper.
Hent mine sko hos Blahnik, -
- og få så fat i Patricia. - Hvem?
Dygtig hund! Dygtig hund!
Køb det bord til mig, som jeg godt kunne lide i butikken på Madison.
Reserver et bord på den restaurant, der fik gode anmeldelser.
Få Demarchelier i røret.
Det er Miranda Priestly til ...
Jeg har Patrick i røret.
Så er det gudskelov fredag.
Miranda er i Miami, så vi bliver ikke kaldt ind i weekenden.
Min far kommer på besøg fra Ohio.
Vi går ud og spiser. Måske ser vi Chicago.
Skal du noget sjovt i weekenden?
Ja.
Nate anbefalede stedet.
Han søgte arbejde her, men de ville have en med mere erfaring.
- Her. - Hvad er det?
Du skal have til huslejen.
Far, hvordan ...
Jeg slår mor ihjel.
Men tak.
- Det er så dejligt at se dig igen. - I lige måde.
Skal jeg i forhør nu, eller venter du til efter middagen?
Du får lov til at nyde brødet først.
Nej, gå bare i gang.
Vi er bekymrede.
Du sender os mails fra arbejdet klokken to om natten.
Lønnen er elendig. Du får ikke lov til at skrive.
Det passer ikke.
Jeg skriver da mails.
Du kom ind på jura på Stanford, -
- men valgte journalistik i stedet, og nu bruger du ikke engang din uddannelse.
Du må bare stole på mig.
Det åbner mange døre at være Mirandas assistent.
Emily skal med hende til Paris -
- og kommer til at møde redaktører og journalister fra alle bladene.
Om et år kan det være mig.
Jeg sværger på, at det er min store chance.
Det er ...
... min chef.
Undskyld, jeg er nødt til at tage den.
Min afgang er blevet aflyst.
De fabler om noget med vejret. Jeg skal hjem i aften.
Der er koncert på tvillingernes skole i morgen.
-Hva'? - På skolen!
-Jeg ser, hvad jeg kan gøre. - Godt.
Hej. Jeg ved godt, jeg er meget sent ude, -
- men kan du skaffe en billet -
- fra Miami til New York i aften?
Hvilket som helst slags fly.
Fra Miami til New York.
Det skal være i aften.
- Jeg troede, at du ... - Nej.
Jeg forsøger at skaffe en billet fra Miami til New York i aften.
Jeg ved godt, der er orkan.
Ingen fly letter?
Det er Miranda Priestly.
Hun har fløjet med jer før.
Jeg skal bruge et fly fra Miami til New York.
Øjeblik.
Hallo? Miranda, -
- jeg forsøger at ordne det, men ingen flyver på grund af orkanen.
Må jeg være fri? Det er bare lidt støvregn.
Nogen må da komme af sted.
Få fat i Donatellas privatfly.
Ring til alle, der har privatfly. Ring til Irv.
Det er dit ansvar. Det er dit job.
Få mig hjem.
Hun slår mig ihjel!
Skulle du måske ringe til hjemmeværnet og få hende evakueret?
Nej. Kan jeg det?
Kom.
Pigernes koncert var fabelagtig.
De spillede Rachmaninoff. Alle var fuldstændigt begejstrede.
Bortset fra mig. For jeg var der desværre ikke.
- Det er jeg virkelig ked af. - Ved du, hvorfor jeg ansatte dig?
Jeg ansætter altid den samme type.
Stilbevidst, tynd, selvfølgelig. En, som tilbeder bladet.
Men de viser sig altid at være ...
... en stor skuffelse. Og ...
... dumme.
Så da du kom med dit flotte CV ...
... og din såkaldte høje arbejdsmoral, -
- troede jeg, at du ville være anderledes.
Jeg sagde til mig selv: Gør det. Sats nu lidt.
Ansæt den kloge, tykke pige.
Jeg havde virkelig håb.
Jeg lever af håb.
Men du endte med at skuffe mig mere ...
... end nogen af de fjollede pigebørn.
Jeg gjorde alt, hvad jeg kunne.
Det var alt.
Undskyld, hvor tror du, du skal hen?
Hun hader mig, Nigel.
Og det er mit problem, fordi ...? Nå nej, det er da ikke mit problem.
Hvad skal jeg stille op? Hvis jeg gør noget rigtigt, -
- lægger hun ikke mærke til det.
Men hvis jeg gør noget forkert, er hun bare så ... ond.
Så sig op.
Hvad?
Sig op.
Jeg kan finde en anden pige på fem minutter.
En, der virkelig gerne vil have jobbet.
Jeg vil da ikke sige op. Jeg siger jo bare...
Jeg vil bare gerne anerkendes for, at jeg anstrenger mig virkelig meget.
Andy, helt ærligt. Du anstrenger dig overhovedet ikke.
Du klynker.
Hvad vil du have, jeg skal sige?
"Stakkels lille dig. Miranda er rigtig efter dig."
Din stakkels. Stakkels Andy.
Vågn op, størrelse 38. Hun passer bare sit arbejde.
Du arbejder på bladet, -
- som trykte århundredets største kunstnere.
Halston, Lagerfeld, de la Renta.
Og det, som de skabte, var større end kunst.
For du lever i det.
Nej, du gør ikke. Det er klart. Men nogle folk gør.
Tror du bare, det er et blad? Det her er ikke bare et blad.
Det er et fyrtårn af håb for ...
Hvad ved jeg? En dreng med seks brødre, -
- der lader, som om han går til fodbold, men i virkeligheden går til syning -
- og læser Runway under dynen.
Du aner ikke, hvor mange legender der har befolket disse lokaler.
Og du er også ligeglad.
Så mange ville dø for at nå helt herop, men du føler, du nedværdiger dig til det.
Og så spørger du, hvorfor hun ikke kysser dig på panden -
- og giver dig en guldstjerne i din lektiebog.
Vågn op, søde.
Okay, jeg går og klokker i det.
Men det er jo ikke min mening. Bare jeg vidste, hvordan jeg kunne ...
Nigel ... Nigel, Nigel.
Nej.
Hvad forestiller du dig?
Der er ikke en trevl her, som en størrelse 38 kan passe.
Det er kollektionsprøver i størrelse 34 og 36.
Vi tager den her til dig.
En poncho?
Du tager, hvad jeg giver dig og er glad for det.
Vi tager den her Dolce til dig.
Og ... sko ...
Jimmy Choo.
Manolo Blahnik.
- Hold da op. - Nancy Gonzales. Den er jeg vild med.
Narciso Rodriguez. Den elsker vi.
Det kan da være, at du kan passe den.
Noget Chanel. Du trænger desperat til noget Chanel.
Kommer du? Vi skal til kosmetologen, -
- og det bliver en lang omgang.
Jeg fatter ikke, hvorfor Miranda ansatte hende.
Det gør jeg heller ikke. Hos kosmetologen -
- holdt hun en Shu Uemura øjenvippebukker op og spurgte:
"Hvad er det?"
Lige fra første gang, jeg så hende, -
- vidste jeg, at hun var en katastrofe.
Miranda Priestlys kontor.
Nej, hun er ikke ledig. Jeg lægger en besked.
Okay, tak.
Hvordan ...
- Er det Cha ... - Chanel-støvler?
Ja, det er.
- Du ser godt ud. - I guder.
Hvad?
- Det gør hun. - Årh, hold da kæft.
Vi ses i morgen.
Vær nu forsigtig med den finger.
Nå ...
... hvad siger du?
Vi må hellere skynde os væk, inden min kæreste ser mig.
Vi bruger den bordeaux ...
Vi havde et helt semester, hvor vi lærte om kartofler.
Prøv lige at klemme pomfritten. Mærk, hvor fast den er.
Undskyld, jeg kommer for sent.
Der var krise hos accessories.
Vi manglede et pandebånd i slangeskind.
Slangeskind er in lige nu.
Jeg har spændende gaver til alle.
Er I klar?
- Hvad er det? - En telefon fra Bang & Olufsen.
Charlie Rose sendte den til Miranda.
Jeg tjekkede den på nettet. Den koster 1100 dollar.
- Hvad for noget? - Hold da op!
Så har jeg lidt produkter. Hårbørster fra Mason Pearson.
Lidt godter fra Clinique.
Jeg er vild med dit job.
Og én ting til.
Bare en lille ting.
- Vil du have den? - Giv mig den!
- Jeg tror godt, hun kan lide den. - Gud!
Det er den nye Marc Jacobs. Den er udsolgt.
- Hvordan fik du den? - Miranda ville ikke have den.
Den taske koster 1900 dollar. Jeg kan ikke tage imod den.
- Jo, du kan. - Hvad skal kvinder med alle de tasker?
Man putter alt sit lort i én, -
- og det er det. - Mode handler ikke om funktionalitet.
Accessories har ikonisk betydning.
De udtrykker ens individualitet.
- Og den er så flot. - Også det.
Men Runway skriver faktisk ikke bare om dyre tasker.
Her er et essay af Jay McInerney, en artikel af Joan Didion.
Vi har endda et interview med Christiane Amanpour.
Har kulten hjernevasket dig?
Hvad ...
Jeg tager den.
- Jo, det er søreme dragekvinden. - Miranda? Giv mig den.
Jeg siger til hende, at hun selv kan hente sin morgenmad.
Jeg skal tage den! Giv mig så den telefon.
Hej, Miranda.
Klart.
Jeg kommer nu.
I kan ikke være bekendt at opføre jer som sådan nogle idioter.
Undskyld, men jeg leder efter James Holt.
- Det er ham, der står lige der. - Tak.
Undskyld, jeg hedder Andy. Jeg henter for Miranda Priestly.
Så må du være den nye Emily.
Hyggeligt at møde dig.
Lad mig lige se den taske. Meget fin.
Slidt læder med nitter, håndsyet, frynser med metallook.
Virkelig lækker. Hvem har lavet den fantastiske taske?
Det har du.
Denne vej. Det er skitsen til Mirandas balkjole -
- og forårskollektionens pragtstykke. Superhemmelig.
- Jeg vogter den med mit liv. - Ja tak.
Kom. Du arbejder for Miranda, så du må trænge til en stærk drink.
Undskyld, piger.
Hun skal bede om et glas punch.
Den er dødbringende. Hav en sjov aften.
Han har ret.
Med hensyn til punchen.
Jeg drak en til hans sidste fest og vågnede i Hoboken iført -
- poncho, cowboyhat og bar røv.
Klogt af dig.
- Hej. - Christian Thompson.
Christian Thompson? Det er da løgn.
Du skriver for alle mine yndlingsblade.
Jeg anmeldte din essaysamling i collegeavisen.
Nævnte du, at jeg er lækker og charmerende?
- Nej. - Hvad laver du?
Jeg vil arbejde for The New Yorker eller Vanity Fair.
Jeg er journalist.
Jeg skal da læse noget, du har skrevet. Send mig nogle artikler.
Mener du det?
Tak. Det ville være alle tiders.
Men lige nu arbejder jeg som assistent for Miranda Priestly.
Det siger du ikke? Det er jeg ked af at høre.
Det overlever du aldrig.
- Hvabehar? - Du virker sød og intelligent.
Du kan ikke klare det job.
Jeg må smutte nu.
Det var virkelig dejligt at møde dig ... Miranda-pige.
Emily?
Ring til James Holt. Jeg vil rykke kollektionsvisningen frem til halv et.
Sig det til alle de andre. Vær klar til at gå om en halv time.
De venter os først på tirsdag.
- Sagde hun hvorfor? - Hun gav mig -
- en grundig forklaring. Så børstede vi hår på hinanden -
- og sludrede. - Jeg har fanget pointen.
Hvad er en kollektionsvisning?
Miranda kræver at se designernes kollektioner før alle andre.
- Dejligt at se dig. - Hej, James.
-Siger hun sin mening om kollektionen? -På sin egen måde.
Denne kollektion udsprang af min meditation -
- over emnet øst kontra vest.
Hun har en skala. Et nik er godt, to er rigtigt godt.
Der er kun blevet noteret ét smil. Det var hos Tom Ford i 2001.
Hvis hun ikke kan lide den, ryster hun på hovedet.
Her har vi kjolen, der er designet specielt til dig.
Og så er der hønserøven.
Og den betyder?
Katastrofe.
Bare gå ud.
Fordi hendes mund lignede en hønserøv, -
- laver han hele kollektionen om?
Hvornår fatter du det?
Det er kun hendes mening, der tæller.
- Bekræft middagen med min mand. - På Pastis? Er gjort.
Jeg vil skifte tøj.
Jeg har sendt dit sæt ud til fotooptagelsen.
Fint. Andrea, du skal komme med bogen i aften.
Få nøglen af Emily.
- Bevogt den med dit liv. - Selvfølgelig.
Når jeg får lov til at komme med bogen, må jeg have gjort noget rigtigt.
Jeg er ikke nogen psykopat.
Og hun kaldte mig Andrea.
Hun kaldte mig ikke bare Emily. Er det ikke fedt?
Jo. Hurra.
Det er meget vigtigt, at du gør præcis, som jeg nu siger.
Bogen bliver samlet lidt over ti.
Du skal vente på den.
Du afleverer Mirandas tøj fra renseriet sammen med bogen.
Du bliver kørt direkte til Mirandas byhus.
Du låser dig selv ind.
Du taler ikke med nogen. Du ser ikke på nogen.
Det er utrolig vigtigt, at du er usynlig.
Du lukker døren op og går ned gennem entréen.
Du hænger tøjet fra renseriet ind i skabet over for trappen.
Og så lægger du bogen på bordet med blomsterne.
- Pis. - Det er skabsdøren til venstre.
Tak.
Du kan bare give os bogen.
- Hvilket bord? - Kom bare herop.
- Det må jeg ikke. - Kom nu bare.
I må ikke tale til mig.
Du kan bare gå op med bogen. Det gør Emily altid.
Gør hun? Ja, det gør hun nemlig. Altid.
Vil du have, jeg bare skulle forlade forsidefotograferingen?
Jeg gik midt i et møde og ventede på dig i en time.
Der var ikke noget mobilsignal.
Jeg vidste, hvad alle tænkte om mig.
"Der sidder fjolset og venter på hende igen."
Det var altså ikke så slemt.
Tvillingerne sagde hej, så det gjorde jeg også.
Og så gik jeg op med bogen.
Gik du ovenpå?
Hvorfor kravlede du ikke op i sengen til hende og bad om en godnathistorie?
Jeg begik en fejl. Det ved jeg godt.
Du forstår det ikke.
Hvis du bliver fyret, kommer jeg måske ikke til Paris. Hvis det sker, -
- gennemsøger jeg alle burgerbarer for at finde dig igen.
Fyrer hun mig?
Det ved jeg ikke. Hun er ikke glad.
Andrea?
- Det i går aftes ... - Tvillingerne skal have
den nye Harry Potter.
Jeg går ned og køber den med det samme.
Er du faldet og har slået hovedet?
- Ikke så vidt jeg husker. - Vi har alle de bøger, der er udgivet.
Pigerne vil vide, hvad der så sker.
Du vil have det uudgivne manuskript?
Vi kender jo hele forlagsbranchen. Det er vel ikke så svært?
Du kan jo klare alt, ikke?
Ja, Bobbsey?
Det ved jeg godt, skat.
Mor arbejder hårdt på at skaffe den til dig.
Selv hvis jeg ringer til J.K. Rowling, -
- får jeg ikke fat i den bog.
Pigerne skal med toget klokken fire, så bogen skal være her senest tre.
- Selvfølgelig. - Og min bøf skal være her ...
... om et kvarter.
Den ordner jeg.
Okay, jeg har fire timer til at skaffe det umulige manuskript.
Smith & Wollensky har ikke åbent.
Hvor skaffer jeg en bøf?
Jeg er tilbage om et kvarter. Ønsk mig held og lykke.
Det lader jeg være med.
Ja, jeg har ventet. Det er til Miranda Priestly.
Meget vigtigt.
Jeg ved godt, det er umuligt. Jeg tænkte, -
- at I kunne gøre det umulige muligt. Om muligt.
Jeg ringer angående Harry Potter- manuskriptet.
Nej, det, der ikke er udgivet.
Helt og aldeles udelukket? Sig, at det er til Miranda Priestly.
Det gør faktisk en forskel.
HJEMLØSE HAMLET Af Christian Thompson
Jeg ringer igen senere. Du kan nok ikke huske mig, -
- men vi mødtes hos James Holt. Jeg er Miranda Priestlys assistent.
Harry Potter- manuskriptet? Det mener du ikke alvorligt?
Jeg beklager, men jeg er desperat.
Sig, det ikke kan lade sig gøre. Læg en plan B.
Vi taler om Miranda Priestly.
Her findes kun en plan A.
Er hun kommet tilbage? Er jeg blevet fyret?
Det er sjældent, jeg siger det til andre end mig selv, -
- men fald nu ned. For fanden da!
Frakke og taske.
Hvad er det? Det vil jeg ikke have.
Jeg spiser frokost med Irv og er tilbage klokken tre. Min Starbucks skal stå klar.
Og hvis du ikke har Harry Potter til mig, -
- skal du bare blive væk.
Sige op? Er du sikker?
Jeg klarer den ikke. Jeg kan lige så godt komme hende i forkøbet.
Sådan skal det lyde. Tillykke, nu er du fri.
Jeg ringer igen senere.
Jeg er genial. Den er sgu god nok.
Der skal opføres statuer til min ære.
Det er da løgn?
En af mine venners venner skal lave omslaget og har manuskriptet.
Åh nej da. Så har jeg rent faktisk gjort noget rigtigt.
Men, Christian, det er bare ...
Hvis du vil have det, skal du skynde dig. Vi mødes på St. Regis.
Velkommen til St. Regis. Kan jeg hjælpe med noget?
Ja, jeg skal møde en i King Cole-baren.
Denne vej.
- Du har en time. - Tak.
Ét eksemplar. Hvad skal mine tvillinger med det? Dele det?
Jeg har lavet to kopier og fået dem indbundet -
- som rigtige bøger.
Det er ekstraeksemplaret til arkivet. For en sikkerheds skyld.
Hvor er de to fantastiske kopier?
Tvillingerne har fået dem med i toget.
Kan jeg gøre andet for dig?
Det var alt.
Jeg har været hos Dean & Deluca.
De tager fem dollar for et jordbær. Men nu ...
... hvor du har sagt op ...
... må vi fejre det.
Prøv og hør, Nate ...
Sidder du stadig og arbejder på tvillingernes naturfagsprojekt?
- Det er søreme storsindet. - Efter vi talte sammen, indså jeg, -
- at det var for dumt at smide måneders hårdt arbejde ud ad vinduet.
Det var et øjebliks svaghed.
Ja, eller også har du et lortejob og en sindssyg heks som chef.
Ja ja.
Det er dit job.
Lad nu være.
Jeg er stadig den samme pige.
Jeg har stadig de samme mål. Ikke også?
Den gode, gamle Andy. I smartere indpakning.
Jeg kunne godt lide den gamle.
Kunne du?
Hvad med de her halskæder? Kan du lide dem?
Ikke? Og kjolen er helt ny.
Der er også en anden ny ting ...
... jeg tænkte, du måske kunne lide.
Hvad siger du til den?
Du kan ikke lide den. Så må jeg ...
Hvordan ser nummer to ud?
- Hej. - Hej. Vend dig om, skat.
Jeg har fanget temaet. Billedserien hedder "storbyjunglen", ikke?
Jo, tidens kvinde udlever sit indre vilddyr -
- og går i kødet på storbyen.
Fint. Gå bare.
Tænk, at jeg taler om det lort dagen lang. Kom her, Bobby.
- Tak. - Miranda skal have dem -
- hurtigst muligt. Jeg brugte Dior i stedet for Rocha.
Det glæder jeg mig til.
Må jeg lige bede om en anden tone?
Ellers fodrer jeg modellerne med dig.
Travl dag. Privatlivet hænger i en tynd tråd.
Velkommen i klubben. Sådan er det, når det går godt på arbejdet.
Sig til, når dit liv ligger i ruiner.
Så er forfremmelsen i sigte.
Nej. Februar-udgaven. Bagerst i bladet.
Har nogen fået talt med Salmas folk?
Hun vil hellere på forsiden af sommernummeret ...
Nej. Og jeg sløjfer artiklen om kvinder i Højesteret.
Kvinden. Jeg vil se et nyt udkast til artiklen -
- om plastikkirurgi. Den er kedelig.
Så er der layoutet til "vidunderlig vintermode"-billederne.
Det ser ikke ligefrem vidunderligt ud.
- Jeg ser på det. - Hvad med Testino?
Zac Posens jakkesæt -
- er utrolig skulpturelle. Jeg har foreslået, -
- at Testino skyder dem i Noguchi-museets have.
Perfekt.
Det er da skønt, at nogen er på arbejde i dag. Hvad med accessories til april?
Jeg tænkte på et emalje-tema. Armbånd, vedhæng, øreringe.
Det gjorde vi for to år siden. Andre forslag?
Der er mange blomstermønstre nu ...
Blomstermønstre her til foråret? Hvor originalt.
Fotograferet i et industrielt miljø, så kontrasten -
- mellem feminine blomster og den rå baggrund skaber ...
Nej.
Er der nogen andre, der har noget, jeg overhovedet kan bruge?
Måske noget antiseptisk?
- Hvordan går det med forkølelsen? - Jeg er døden nær.
Men velgørenhedsballet er i aften. Jeg har glædet mig i flere måneder.
Jeg nægter at være syg. Jeg skal i en Valentino, for guds skyld.
Alle går snart, så de kan komme hjem og skifte.
Aflever Mirandas Fendi-taske i showroomet, -
- og så kan du gå.
Det er alle tiders.
Helt perfekt. Så når jeg bageren inden lukketid.
Vi holder fødselsdagsfest for Nate i aften.
Jeg hører det her, men det er det her, jeg vil høre.
Farvel.
Jeg elsker mit job, jeg elsker mit job.
Før velgørenhedsballet vil jeg sikre mig, at I -
- har styr på gæstelisten.
Er det ikke kun førsteassistenten, der skal med?
Ikke, når førsteassistenten har bestemt sig for -
- at være en omvandrende smittefare.
Du tager med og hjælper Emily.
Det var alt.
Her er alle gæsterne.
Miranda inviterer alle. De skal alle sammen tro, -
- at hun ved, hvem de er.
Jeg har øvet mig i ugevis.
Skal jeg lære alle de navne inden i aften?
- Nej da, begge mapper.
Begynd bare uden mig. Jeg kommer, så snart jeg kan.
Helt ærligt, det er hans føds...
Skynd dig.
Det kan du tro. Det her er det sidste ...
Jeg er vild med den kjole. Jeg ringer, så snart jeg er på vej.
Kan jeg passe den?
Godt med fedtstof og fiskesnøre, så kører det som smurt.
RUNWAY fejrer MODENS ÆRA
Det er sæsonens -
- største festlige begivenhed.
Du godeste. Hvor ser du elegant ud.
Tak, Em. Hvor ser du altså tynd ud.
Gør jeg?
Det er til Paris. Jeg er på en ny kur.
Jeg spiser ingenting. Og når jeg er ved at besvime, -
- spiser jeg en ostebjælke. - Det ser ud til at virke.
Ja, jeg er kun en maveinfluenza fra min ønskevægt.
Det er John Folger, ny kunstnerisk leder af Chelsea Rep.
John!
- Tak, fordi du ville komme. - Selv tak. Skønt at se dig igen.
Lad så være med at stå og trippe.
Undskyld. Jeg er bare sent på den.
Og hvad så? Du er nødt til at være her.
Emily, kom her.
Er det ikke Jacqueline Follet fra det franske Runway?
Miranda hader hende.
Hun skulle først komme, når Miranda var gået.
Miranda. Som altid en fantastisk fest.
Og du har taget Jacqueline med.
-Surprise! -Sikke en overraskelse.
Vidunderligt. Vi er så glade for, du kunne komme til vores lille fest.
Jeg planlægger hele året omkring denne fest.
Det er vi dybt taknemmelige for, at du gør.
Har du fået min besked?
Ja.
- Vi tager det op på onsdag. - Jeg er helt enig.
Ingen forretninger i aften.
Hav en god aften.
- Emily ... - Tak.
Åh gud, -
- jeg kan ikke huske, hvad han hedder.
Jeg så det på listen i morges.
Det er noget med ... Han er en del af ...
Jeg ved det godt.
Det er ambassadør Franklin.
Han forlod sin kone til fordel for hende. Rebecca.
Rebecca.
- Ambassadør Franklin. - Miranda. Du ser blændende ud.
Tak.
- Hvor ser du godt ud. - Hej.
Du er et syn for guder.
Godt, at jeg reddede dit job.
Jeg har også lært lidt hen ad vejen.
Jeg er faktisk slet ikke så sød, som du tror.
Nej, forhåbentlig ikke.
Var det ikke for den dumme kæreste, -
- ville jeg flygte med dig på stedet.
Siger du virkelig den slags til folk?
Det kan du jo høre.
Jeg må gå nu.
Er du sikker? Redaktøren fra New York Magazine er her.
Jeg kunne præsentere dig for ham.
Du sendte mig jo nogle af dine artikler.
Jeg læste dog kun to, -
- for du sendte mig ret mange.
Men jeg kunne lide det, jeg læste.
Jeg tror virkelig, at du har talent.
Han skal møde dig.
Kom med ind til en enkelt drink.
Ja, jeg kan vel godt tage en enkelt ...
Nej, det går altså ikke. Undskyld, men jeg må gå nu.
Hils kæresten.
Undskyld, kan du ikke køre hurtigere?
Nate forstår det nok godt.
Hej.
Tillykke med fødselsdagen.
Jeg er frygtelig ked af det.
Jeg forsøgte hele tiden at komme derfra, men der skete bare så meget.
Jeg havde ikke noget valg.
Det skal du ikke tænke på.
Jeg går i seng.
Kan vi ikke lige tale om det?
Du er utrolig smuk.
Andrea?
Har du bogen med?
Modeugen i Paris er den vigtigste i hele året.
Jeg skal stille med det bedst mulige hold.
Det vil sige, at Emily er ude.
Vil du have, at jeg skal ...
Nej. Miranda ... Emily dør, hvis hun ikke kommer med.
Hele hendes liv handler om Paris.
Hun har ikke spist i flere uger.
Det kan jeg bare ikke, Miranda.
Hvis du ikke tager med, tager du ikke din fremtid alvorligt.
Din fremtid på Runway eller noget andet blad.
Det er helt op til dig.
Det var alt.
Kommer du ikke snart i seng?
Jo, om fem minutter.
Andrea, glem nu ikke at sige det til Emily.
Gør det med det samme.
Du må ikke tage den, -
- du må ikke tage den.
Hej.
Undskyld, jeg kommer for sent.
Jeg skulle hente tørklæder til Miranda, -
- men jeg havde svedt det ud, -
-så jeg gik helt i panik. - Emily, jeg skal tale med dig.
Jeg fik dem til at åbne tidligere.
Undskyld ... så det lykkedes gudskelov.
Når du kommer, -
- er der noget, jeg skal fortælle dig.
-Ikke nogen Miranda-krise, vel? - Ikke helt.
Godt, for der er rigeligt her før rejsen, og jeg ...
Emily?
Uanset om hun ville fyre dig eller tæske dig med en rødglødende ildrager, -
- skulle du have sagt nej!
Hun gav mig ikke noget valg. Du kender hende jo.
Det er verdens dårligste undskyldning.
Ved du, hvad der går mig allermest på ved hele den her ballade?
Du har jo selv sagt, -
- at du er ligeglad med alt det her.
Du er ligeglad med mode. Du vil bare være journalist.
Sådan en gang øregas!
Jeg forstår godt, at du er vred på mig.
Du solgte din sjæl den dag, du tog dit første par Jimmy Choo på.
Jeg så det selv. Og ved du, hvad det værste er?
Alt det tøj, du får. Du har ikke fortjent det.
Du spiser jo kulhydrater!
Helt ærligt!
Det er bare så uretfærdigt.
- Emily ... - Gå nu bare.
- Emily ... - Jeg sagde, du skulle gå!
Skal du til couture-opvisningerne i Paris?
Det er årets mest blærede modebegivenhed.
Skal du se Galliano?
Og Lagerfeld?
- Nicholas Ghesquiere? - Nu gør du mig helt bange.
Det er en helt fantastisk udstilling. Jeg er bare så stolt af dig.
Tak.
Begynd i de bagerste lokaler og ud mod de forreste.
Sådan har jeg tænkt rækkefølgen. Du vil elske det.
Der er en, som du skal møde.
Kunst og sex. Bare før an.
Vi ses.
Hej, Miranda-pige.
Jeg gik lige og tænkte på dig.
Årh, lad da være.
Det passer.
Jeg skal skrive et portræt af Gaultier.
Og midt i mine Parisplaner -
- kom jeg til at tænke på, om du mon også var der?
Jeg skal faktisk af sted.
Alle tiders.
Jeg skal bo på et skønt lille hotel i syvende arrondissement -
- lige over for den falafelrestaurant, som vil ændre dit liv for altid.
Jeg får travlt med arbejdet.
Du må finde en anden, hvis liv du kan ændre for altid.
Det er det, der er humlen ved det.
Jeg ved ikke længere, om det er muligt.
Han er bare en fyr, jeg kender gennem arbejdet.
- Det så også arbejdsrelateret ud. - Det er ingenting.
Den Andy, jeg kender, er vildt forelsket i Nate.
Hun kommer fem minutter for tidligt -
- og kender ikke stangtøj fra couture.
Gennem 16 år har jeg vidst alt om den Andy.
Men hende sirenesilden, der lusker rundt -
- med tilfældige, lækre modefyre?
Hende kender jeg ikke.
Hav en god tur til Paris.
Skal du til Paris?
Ja, det er lige blevet afgjort.
Jeg troede, Paris var Emilys store drøm.
Er du nu også efter mig?
Vent lidt, Andy.
Andy!
- Hvad fanden er der med dig? - Jeg havde ikke noget valg.
Miranda bad mig om det. Jeg kunne ikke sige nej.
Du siger hele tiden: "Jeg havde ikke noget valg."
Som om nogen tvang dig til at have det job.
Du er sur, fordi jeg arbejder over og ikke nåede din fødselsdagsfest ...
- Tror du, jeg er fire år? - Du hader Runway og Miranda, -
- og du synes, mode er åndssvagt.
Jeg står og laver portvinsreduktioner.
Jeg arbejder ikke for verdensfreden.
Jeg kunne leve med, at du var stripper, -
- hvis du havde integriteten i behold.
Før sagde du, det bare var et job.
Du gjorde nar ad pigerne på bladet.
Hvad er der sket? Nu er du en af dem.
- Det er jo langt ude. - Nej, det er fint nok.
Men du skal stå ved det.
Så kan vi holde op med at lade, som om vi har noget til fælles.
- Det mener du ikke. - Jo, jeg gør.
Måske er det god timing med rejsen.
Måske skal vi holde en pause.
Nate ...
Undskyld ... Lige et øjeblik.
Bare hvis du kommer i tvivl ...
Den, hvis opkald du altid tager, -
- er den, du har et forhold til.
Jeg håber, I to bliver lykkelige sammen.
Hej, Miranda.
Hvor er det skønt at se dig. Tak, fordi du kom.
- Kunne du lide kollektionen? - Helt bestemt.
Det er min nye Emily.
Goddag.
- Mig en fornøjelse. - Kunne du lide showet?
Miranda og Nigel, I er modens portvagter.
Hvad er Runways holdning til fransk mode i forhold til amerikansk mode?
Jeg er kommet i tanke om, at du står i gæld til mig for Harry Potter.
- Gør jeg? - Ja.
Skal du arbejde i aften?
- Nej, Miranda skal ud at spise. - Så er du ledig.
Men problemet er jo "le boyfriend".
Er kæresten virkelig non plus? Je suis très, très désolé.
Årh, hold da op. Du er ikke spor désolé.
Nej, ikke det mindste. Hvornår skal jeg hente dig?
Jeg ringer til dig.
Nå, der er du.
Vi er nødt til at gennemgå bordplanen ...
- ... til frokosten. - Selvfølgelig.
Jeg har den lige her.
Kør du bare i snegletempo.
Du ved jo, jeg elsker det.
For det første må vi rykke Snoop Dogg op til mit bord.
Der er ikke flere ledige pladser.
Stephen kommer ikke.
Nå, Stephen er ...
Så skal jeg altså ikke hente Stephen i lufthavnen i morgen?
Hvis du taler med ham, og han ikke vil skilles alligevel, -
- så hent ham endelig.
Du henter jo stikkene hjem for tiden. Så hent bare.
Når vi så er i New York igen, skal vi have fat i Leslie ...
... og høre, om hun kan dysse skandalen ned.
Endnu en skilsmisse ...
... tværet ud over side seks.
Tænk, hvad de vil skrive om mig.
Dragekvinden, besat af karrieren.
Snedronningen jager endnu en mr. Priestly bort.
Rupert Murdoch burde sende mig en check for alle de aviser, det sælger.
Jeg er ligeglad med, -
- hvad de skriver om mig.
Men pigerne ... Det er bare så synd for pigerne.
Endnu en skuffelse.
Endnu et svigt. Endnu en far ... papfar.
Nå, men sagen er ...
... sagen er ...
... sagen er den, at vi må finde ud af, hvor Donatella skal sidde, -
- for hun er ikke på talefod med nogen.
Det gør mig ondt, Miranda.
Jeg kan aflyse din aftenaftale.
Pjat. Hvorfor skulle vi dog det?
Er der noget andet, jeg kan gøre?
Passe dit arbejde.
Det var alt.
Hej. Jeg skal se Mirandas program for i morgen.
Hvem har sat det sammen for dig?
Det var bare noget, jeg tog på.
Lad mig se dig rigtigt. Drej rundt.
Fantastisk.
- Det er bare ... - Er det?
Smukt. Jeg mener det. Jeg kan ikke gøre mere for dig.
Der er noget at fejre. Jeg henter champagne.
Hvad skal vi skåle på?
Vi skal skåle på drømmejobbet.
Det, som en million piger ønskede sig.
Jeg fik det for flere måneder siden.
Jeg taler ikke om dig.
James Holt.
Massimo Corteleoni investerer i James' mærke og får det ud i hele verden.
Tasker, sko, dufte, hele baduljen.
Så James får brug for en partner.
Og den partner bliver så mig.
- Ved Miranda godt ... - Ja da!
- Hun anbefalede mig. - Er du da gal?
Men så forlader du os.
Jeg kan slet ikke forestille mig Runway uden dig.
Men det er bare så spændende! For første gang i 18 år -
- bestemmer jeg selv over mit eget liv!
Jeg kan tage til Paris og rent faktisk få set byen.
Tillykke, Nigel.
Du har fortjent det.
Det kan du bande på, størrelse 38.
- Størrelse 36. - Er det rigtigt?
- Skål. - Skål for dig.
- Skål for os. - Lad mig lige se.
Jeg må sige, -
- at Miranda gør ting, som jeg ikke er enig i. Men ...
Indrøm nu bare, at du hader hende.
Hun er en berygtet sadist.
Og ikke på den fede måde.
Ja, hun er benhård. Men hvis hun var en mand, -
- ville folk kun lægge mærke til, at hun var dygtig til sit arbejde.
Undskyld, men det er da for langt ude.
Sidder du og forsvarer hende?
Den naive pige, som skriver engagerede artikler?
Du er ved at gå over til den mørke side.
Det har jeg kun afsky tilovers for.
- Det er ellers sexet. - Sexet?
- Er det? - Ja, det er.
Ved du, hvor vi er på vej hen?
Jeg kan ikke finde rundt her.
Bare rolig, jeg kender byen ud og ind.
Det er min yndlingsby i hele verden.
Gertrude Stein sagde engang:
"Amerika er mit fædreland, og Paris er min hjemby."
Det passer.
Hvordan gør du? Skriver du den slags ned -
- og gemmer det i dit arkiv over scorereplikker?
Jeg er Christian Thompson. Det er bare min stil.
Jeg er freelancer. Jeg har en hel del fritid.
Jeg har aldrig rigtig forstået, -
- hvorfor folk var så vilde med Paris.
Men her er helt utroligt smukt.
Jeg kan ikke. Jeg er ked af det.
Nate og jeg er lige gået fra hinanden ...
Jeg har fået for meget vin. Min hørelse, mit syn -
- og min dømmekraft er svækket.
Jeg kender dig knap nok. Jeg er i en fremmed by.
Jeg er løbet tør for undskyldninger.
Gudskelov.
Hvad fanden er det?
Hvad ligner det? Det er et prøvetryk.
Sådan vil amerikansk Runway se ud, -
- når Jacqueline Follet bliver chefredaktør.
Erstatter de Miranda?
Ja. Og hun lader mig stå for alt det redaktionelle.
Er du virkelig overrasket?
Jacqueline er yngre og mere oppe på beatet.
Og amerikansk Runway har et af de allerhøjeste budgetter.
Jacqueline leverer samme vare til en meget lavere pris.
Og Irv er jo forretningsmand.
Miranda bliver knust. Det er hele hendes liv.
- Det kan I ikke. - Det har vi allerede gjort.
Irv siger det til hende efter James' fest.
Og hun aner det ikke?
Hun er en stor pige. Hun klarer sig.
Jeg må gå nu.
Andy, det er afgjort.
Det er afgjort, skat.
Jeg er ikke din skat.
- Gudskelov! Du tog den. - Hvabehar?
Jeg skal tale med dig om Jacqueline Follet ...
Pis! Pis, pis, pis.
Ja?
Undskyld forstyrrelsen, mr. Ravitz. Men jeg tænkte ...
Er du da gået fra forstanden?
Jeg skal tale med dig.
Du skal ikke forstyrre mig igen.
Miranda, jeg er nødt til at tale med dig.
Irv vil udnævne Jacqueline Follet til chefredaktør.
Christian sagde, han skal arbejde for hende.
Irv vil fortælle dig det i dag. Når jeg nu advarer dig, kan du måske ...
- Dufter her af fresier? - Hvad?
Nej. Jeg indprentede dem, at ...
Hvis jeg ser en eneste fresia her, -
- bliver jeg meget skuffet over dig.
Igennem 72 år har Runway været mere end bare et blad.
Det har været et pejlemærke for elegance og ynde.
Miranda Priestly er dette pejlemærkes bedst tænkelige vogter.
Hun har lagt et højt niveau, som har inspireret folk over hele verden.
Mine damer og herrer, her får I Miranda Priestly.
Tak, min kære ven.
Mange tak, fordi I er mødt op her i dag -
- for at fejre vores kære ven James Holt.
Men før jeg taler om James og alt det, han har udrettet, -
- vil jeg indvie jer i en lille nyhed.
Som mange af jer ved, har Massimo Corteleoni for nylig -
- indvilliget i at finansiere udvidelsen af James Holt.
Han forvandler således denne visionære kunstners arbejde -
- til et verdensomspændende mærke. Et virkelig spændende tiltag.
Runway og James Holt har flere fællestræk.
Først og fremmest stræber vi efter det perfekte.
Det kan derfor ikke overraske, -
- at James' valg af den nye direktør -
- for James Holt International -
- faldt på et medlem af Runway- familien.
Det er mig en stor glæde at kunne meddele, -
- at den person er min ven ...
... og højt agtede kollega igennem en årrække Jacqueline Follet.
Og nu til det, vi er kommet for: Vi skal hylde James Holt.
På Runway er vi meget stolte af ...
Når tiden er inde, gør hun det godt igen.
Er du sikker?
Nej.
Men jeg håber på det bedste.
Det er jeg nødt til.
Du troede, jeg ikke vidste det.
Jeg har vidst det i et godt stykke tid.
Det tog mig lidt tid at finde et passende alternativ til Jacqueline.
Men stillingen hos James Holt var så latterligt overbetalt,-
- at hun straks bed på krogen.
Så jeg måtte fortælle Irv, at Jacqueline ikke stod til rådighed.
I virkeligheden er det jo sådan, at ingen kan udfylde mit job.
Heller ikke hende.
Alle de andre emner ville ikke kunne klare jobbet, -
- og bladet ville lide under det.
Især på grund af listen.
Listen over designere, fotografer, redaktører, skribenter, modeller.
Mine fund, oplært af mig.
De har svoret at følge mig, -
- hvis jeg nogensinde skulle forlade Runway.
Så han genovervejede sin beslutning.
Men jeg var meget imponeret over dine ihærdige forsøg på at advare mig.
Jeg havde aldrig troet, jeg skulle sige det her, men ...
... jeg ser meget af mig selv i dig.
Du kan se bag om, hvad folk ønsker, og hvad de har brug for.
Du vælger det bedste for dig.
Sådan ser jeg ikke mig selv.
Jeg kunne aldrig gøre det, som du gjorde her i aften.
Det har du allerede gjort.
Over for Emily.
Det var ikke ...
Det var noget andet. Jeg havde ikke noget valg.
Du traf et valg.
Du valgte din egen karriere.
Hvis du vil leve det her liv, kommer du ikke uden om de valg.
Men hvad nu, hvis det ikke er det, jeg vil?
Hvis jeg ikke vil leve, sådan som du gør?
Sludder og vrøvl. Alle vil have det her.
Alle vil være os.
Jeg skal møde om tyve minutter.
Hvad vil du?
Jeg vil fortælle dig, at du havde ret i alt det, du sagde.
Jeg vendte mine venner og min familie ryggen.
Jeg glemte alt det, jeg stod for.
- Og for hvad? - For sko ...
... og skjorter ... og jakker og bælter og ...
Undskyld.
Jeg fløj til Boston, mens du var væk -
- og var til samtale på Oak Room.
Og?
Du sidder over for deres nye kok.
- Jeg flytter derop om et par uger. - Hvor er det fedt. Tillykke.
Hvordan skal jeg klare mig uden dine grillede ostesandwich?
Jeg er ret sikker på, de har brød i Boston.
Måske endda Jarlsberg.
Mon ikke vi kan finde ud af noget?
Tror du det?
Ja.
Men hvad med dig? Hvad vil du gøre nu?
Jeg skal faktisk til jobsamtale i dag.
Skal du?
Skal du have det der på?
Hold mund. Jeg kan godt lide det.
Andy, jeg hedder Greg Hill.
Denne vej.
Dine artikler er fremragende.
Lige vores stil.
Mit eneste spørgsmål er: Runway?
Du var der ikke engang et år. Hvad var det for en grille?
Jeg lærte virkelig meget.
Men det endte med, at jeg klokkede i det.
Jeg ringede derover efter en udtalelse -
- og fik så en fax fra Miranda Priestly.
Af alle hendes assistenter -
- havde du været den allerstørste skuffelse.
Og hvis jeg ikke ansatte dig, var jeg godt dum i nakken.
Du må have gjort noget rigtigt.
Miranda Priestlys kontor.
Hej, Emily. Det er Andy.
Læg ikke på.
Du må gøre mig en tjeneste.
- Beder du mig om en tjeneste? -Ja, -
- for jeg har alt det her tøj fra Paris, -
- men ingen lejligheder til at gå i det.
Så vil du ikke befri mig for det?
Det ved jeg nu ikke rigtigt.
Det er jo noget af en byrde. Og det skal syes ind, -
- så jeg ikke drukner i det.
Men det kan jeg vel godt gøre for dig. Jeg får Roy til at hente det.
Mange tak. Det er jeg glad for.
Held og lykke.
Det er en meget stor kvinde, du skal erstatte.
Bare at du ved det.
Jeg forstår ikke, det kan være så svært -
- at få fat i min bil, når jeg beder om den.
Så kør dog.